title: 2010/701/ES: Padomes Lēmums ( 2010. gada 21. oktobris ) par nostāju, kas Eiropas Savienībai jāieņem Stabilizācijas un asociācijas padomē, kura izveidota ar Stabilizācijas un asociācijas nolīgumu starp Eiropas Kopienām un to dalībvalstīm, no vienas puses, un Bijušo Dienvidslāvijas Maķedonijas Republiku, no otras puses, attiecībā uz sociālā nodrošinājuma sistēmu koordinēšanas noteikumu pieņemšanu#Projekts – Stabilizācijas un asociācijas padomes, kura nodibināta ar Stabilizācijas un asociācijas nolīgumu starp Eiropas Kopienām un to dalībvalstīm, no vienas puses, un Bijušo Dienvidslāvijas Maķedonijas Republiku, no otras puses, Lēmums Nr. …/… (… gada …) attiecībā uz Stabilizācijas un asociācijas nolīgumā iekļautajiem sociālā nodrošinājuma sistēmu koordinēšanas noteikumiem

text:
               23.11.2010

               LV

               Eiropas Savienības Oficiālais Vēstnesis

               L 306/28

         PADOMES LĒMUMS
   (2010. gada 21. oktobris)
   par nostāju, kas Eiropas Savienībai jāieņem Stabilizācijas un asociācijas padomē, kura izveidota ar Stabilizācijas un asociācijas nolīgumu starp Eiropas Kopienām un to dalībvalstīm, no vienas puses, un Bijušo Dienvidslāvijas Maķedonijas Republiku, no otras puses, attiecībā uz sociālā nodrošinājuma sistēmu koordinēšanas noteikumu pieņemšanu
   (2010/701/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 79. panta 2. punkta b) apakšpunktu saistībā ar 218. panta 9. punktu,
   ņemot vērā Eiropas Komisijas priekšlikumu,
   tā kā:

               (1)

               Stabilizācijas un asociācijas nolīguma starp Eiropas Kopienām un to dalībvalstīm, no vienas puses, un Bijušo Dienvidslāvijas Maķedonijas Republiku, no otras puses (1) (“nolīgums”), 46. pantā ir paredzēts, ka Stabilizācijas un asociācijas padome pieņem lēmumu pieņemt attiecīgus noteikumus, lai īstenotu minētajā pantā izklāstītos mērķus.

               (2)

               Saskaņā ar 1. un 2. pantu Protokolā (Nr. 22) par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās šā lēmuma pieņemšanā, un šis lēmums tai nav saistošs un nav jāpiemēro.

               (3)

               Saskaņā ar 1. un 2. pantu Protokolā (Nr. 21) par Apvienotās Karalistes un Īrijas nostāju saistībā ar brīvības, drošības un tiesiskuma telpu, kas pievienots Līgumam par Eiropas Savienību un Līgumam par Eiropas Savienības darbību, un neskarot minētā protokola 4. pantu, šīs dalībvalstis nepiedalās šā lēmuma pieņemšanā, un šis lēmums tām nav saistošs un nav jāpiemēro,

         IR PIEŅĒMUSI ŠO LĒMUMU.
   1. pants
   Nostāja, kas Eiropas Savienībai jāieņem Stabilizācijas un asociācijas padomē, kura nodibināta ar Stabilizācijas un asociācijas nolīgumu starp Eiropas Kopienām un to dalībvalstīm, no vienas puses, un Bijušo Dienvidslāvijas Maķedonijas Republiku, no otras puses, attiecībā uz nolīguma 46. panta īstenošanu balstās uz Stabilizācijas un asociācijas padomes lēmuma projektu, kas pievienots šim lēmumam.
   2. pants
   Šis lēmums stājas spēkā tā pieņemšanas dienā.

      Luksemburgā, 2010. gada 21. oktobrī

            Padomes vārdā –

            priekšsēdētāja

         J. MILQUET

      (1)  OV L 84, 20.3.2004., 13. lpp.

      Projekts
      STABILIZĀCIJAS UN ASOCIĀCIJAS PADOMES,
      kura nodibināta ar Stabilizācijas un asociācijas nolīgumu starp Eiropas Kopienām un to dalībvalstīm, no vienas puses, un Bijušo Dienvidslāvijas Maķedonijas Republiku, no otras puses,
      LĒMUMS Nr. …/…
      (… gada …)
      attiecībā uz Stabilizācijas un asociācijas nolīgumā iekļautajiem sociālā nodrošinājuma sistēmu koordinēšanas noteikumiem
      STABILIZĀCIJAS UN ASOCIĀCIJAS PADOME,
      ņemot vērā Stabilizācijas un asociācijas nolīgumu starp Eiropas Kopienām un to dalībvalstīm, no vienas puses, un Bijušo Dienvidslāvijas Maķedonijas Republiku, no otras puses (1), un jo īpaši tā 46. pantu,
      tā kā:

                  (1)

                  Stabilizācijas un asociācijas nolīguma starp Eiropas Kopienām un to dalībvalstīm, no vienas puses, un Bijušo Dienvidslāvijas Maķedonijas Republiku, no otras puses (“nolīgums”), 46. pantā ir paredzēta Bijušās Dienvidslāvijas Maķedonijas Republikas un dalībvalstu sociālā nodrošinājuma sistēmu koordinēšana un noteikti šādas koordinēšanas principi.

                  (2)

                  Nolīguma 46. pantā ir paredzēts, ka Stabilizācijas un asociācijas padome pieņem lēmumu, ar ko īsteno tajā izklāstītos principus.

                  (3)

                  Attiecībā uz nediskriminācijas principa piemērošanu ar šo lēmumu nebūtu jāpiešķir nekādas papildu tiesības, ko radītu konkrēti fakti vai notikumi otras līgumslēdzējas puses teritorijā, ja šādus faktus vai notikumus neņem vērā pirmās līgumslēdzējas puses tiesību aktos, izņemot tiesības eksportēt konkrētus pabalstus.

                  (4)

                  Piemērojot šo lēmumu, Bijušās Dienvidslāvijas Maķedonijas Republikas darba ņēmēju tiesības uz ģimenes pabalstiem būtu jāsaista ar nosacījumu, ka viņu ģimenes locekļi kopā ar šiem darba ņēmējiem likumīgi uzturas dalībvalstī, kurā darba ņēmēji ir nodarbināti. Ar šo lēmumu tiesības uz ģimenes pabalstiem nebūtu jāpiešķir attiecībā uz tiem viņu ģimenes locekļiem, kuri dzīvo citā valstī, piemēram, Bijušajā Dienvidslāvijas Maķedonijas Republikā.

                  (5)

                  Ar Padomes Regulu (EK) Nr. 859/2003 (2) Regulas (EEK) Nr. 1408/71 un Regulas (EEK) Nr. 574/72 noteikumi jau tiek attiecināti uz trešo valstu valstspiederīgajiem, uz kuriem minētie noteikumi jau neattiecas viņu valstspiederības dēļ vien. Regulā (EK) Nr. 859/2003 jau ir ietverts to apdrošināšanas periodu summēšanas princips, kurus Bijušās Dienvidslāvijas Maķedonijas Republikas darba ņēmēji dažādās dalībvalstīs ir ieguvuši attiecībā uz tiesībām uz konkrētiem pabalstiem, kā izklāstīts nolīguma 46. panta pirmajā ievilkumā.

                  (6)

                  Lai veicinātu koordinēšanas noteikumu piemērošanu, varētu būt jāpieņem speciāli noteikumi, kas atbilstu Bijušās Dienvidslāvijas Maķedonijas Republikas tiesību aktu īpatnībām.

                  (7)

                  Lai nodrošinātu dalībvalstu un Bijušās Dienvidslāvijas Maķedonijas Republikas sociālā nodrošinājuma sistēmu koordinēšanas raitu norisi, ir jāparedz īpaši noteikumi par sadarbību starp dalībvalstīm un Bijušo Dienvidslāvijas Maķedonijas Republiku, kā arī starp attiecīgo personu un kompetentās valsts iestādi.

                  (8)

                  Lai aizsargātu personas, uz kurām attiecas šis lēmums, un lai nodrošinātu, ka, lēmumam stājoties spēkā, šīs personas nezaudē savas tiesības, būtu jāpieņem pārejas noteikumi,

            IR PIEŅĒMUSI ŠO LĒMUMU.
      I   DAĻA

         VISPĀRĪGI NOTEIKUMI

      1. pants
      Definīcijas
      1.   Šajā lēmumā:

                  a)

                  “nolīgums” ir Stabilizācijas un asociācijas nolīgums starp Eiropas Kopienām un to dalībvalstīm, no vienas puses, un Bijušo Dienvidslāvijas Maķedonijas Republiku, no otras puses;

                  b)

                  “regula” ir Eiropas Parlamenta un Padomes Regula (EK) Nr. 883/2004 (2004. gada 29. aprīlis) par sociālās nodrošināšanas sistēmu koordinēšanu (3), ko piemēro Eiropas Savienības dalībvalstīs;

                  c)

                  “īstenošanas regula” ir Eiropas Parlamenta un Padomes Regula (EK) Nr. 987/2009 (2009. gada 16. septembris), ar ko nosaka īstenošanas kārtību Regulai (EK) Nr. 883/2004 par sociālās nodrošināšanas sistēmu koordinēšanu (4);

                  d)

                  “dalībvalsts” ir Eiropas Savienības dalībvalsts;

                  e)

                  “darba ņēmējs” ir:

                              i)

                              dalībvalstu tiesību aktos – persona, kas veic darbību nodarbinātas personas statusā regulas 1. panta a) punkta nozīmē;

                              ii)

                              Bijušās Dienvidslāvijas Maķedonijas Republikas tiesību aktos – persona, kas veic darbību nodarbinātas personas statusā minēto tiesību aktu nozīmē;

                  f)

                  “ģimenes loceklis” ir:

                              i)

                              dalībvalsts tiesību aktos – ģimenes loceklis regulas 1. panta i) punkta nozīmē;

                              ii)

                              Bijušās Dienvidslāvijas Maķedonijas Republikas tiesību aktos – ģimenes loceklis minēto tiesību aktu nozīmē;

                  g)

                  “tiesību akti” ir:

                              i)

                              attiecībā uz dalībvalstīm – tiesību akti regulas 1. panta l) punkta nozīmē, ko piemēro pabalstiem, uz kuriem attiecas šis lēmums;

                              ii)

                              attiecībā uz Bijušo Dienvidslāvijas Maķedonijas Republiku – atbilstīgie tiesību akti, kurus Bijušajā Dienvidslāvijas Maķedonijas Republikā piemēro pabalstiem, uz kuriem attiecas šis lēmums;

                  h)

                  “pabalsti” ir:

                              —

                              vecuma pensijas,

                              —

                              apgādnieka zaudējuma pabalsti,

                              —

                              pabalsti sakarā ar nelaimes gadījumiem darbā un arodslimībām,

                              —

                              invaliditātes pensijas saistībā ar nelaimes gadījumiem darbā un arodslimībām,

                              —

                              ģimenes pabalsti;

                  i)

                  “eksportējami pabalsti” ir:

                              i)

                              attiecībā uz dalībvalstīm:

                                          —

                                          vecuma pensijas,

                                          —

                                          apgādnieka zaudējuma pabalsti,

                                          —

                                          pabalsti sakarā ar nelaimes gadījumiem darbā un arodslimībām,

                                          —

                                          invaliditātes pensijas saistībā ar nelaimes gadījumiem darbā un arodslimībām,

                                    regulas nozīmē, izņemot īpašus no iemaksām neatkarīgus naudas pabalstus, kā uzskaitīts regulas X pielikumā;

                              ii)

                              attiecībā uz Bijušo Dienvidslāvijas Maķedonijas Republiku – atbilstīgie pabalsti, kas paredzēti saskaņā ar Bijušās Dienvidslāvijas Maķedonijas Republikas tiesību aktiem, izņemot īpašus no iemaksām neatkarīgus naudas pabalstus, kā uzskaitīts šā lēmuma I pielikumā.

            2.   Citiem šajā lēmumā izmantotajiem terminiem ir nozīme, kas tiem piešķirta:

                  a)

                  attiecībā uz dalībvalstīm – regulā un īstenošanas regulā;

                  b)

                  attiecībā uz Bijušo Dienvidslāvijas Maķedonijas Republiku – atbilstīgos tiesību aktos, kas piemērojami Bijušajā Dienvidslāvijas Maķedonijas Republikā.

            2. pants
      Aptvertās personas
      Šis lēmums attiecas uz:

                  a)

                  darba ņēmējiem, kuri ir Bijušās Dienvidslāvijas Maķedonijas Republikas valstspiederīgie un kuri ir vai ir bijuši likumīgi nodarbināti kādas dalībvalsts teritorijā, un uz kuriem attiecas vai ir attiekušies vienas vai vairāku dalībvalstu tiesību akti, un viņu pārdzīvojušajiem tuviniekiem;

                  b)

                  šā panta a) punktā minēto darba ņēmēju ģimenes locekļiem ar noteikumu, ka šie ģimenes locekļi likumīgi uzturas vai ir uzturējušies kopā ar attiecīgo darba ņēmēju šā darba ņēmēja nodarbinātības laikā dalībvalstī;

                  c)

                  darba ņēmējiem, kuri ir kādas dalībvalsts valstspiederīgie un kuri ir vai ir bijuši likumīgi nodarbināti Bijušās Dienvidslāvijas Maķedonijas Republikas teritorijā, un uz kuriem attiecas vai ir attiekušies Bijušās Dienvidslāvijas Maķedonijas Republikas tiesību akti, un viņu pārdzīvojušajiem tuviniekiem; un

                  d)

                  šā panta c) punktā minēto darba ņēmēju ģimenes locekļiem ar noteikumu, ka šie ģimenes locekļi likumīgi uzturas vai ir uzturējušies kopā ar attiecīgo darba ņēmēju šā darba ņēmēja nodarbinātības laikā Bijušajā Dienvidslāvijas Maķedonijas Republikā.

            3. pants
      Vienlīdzīga attieksme
      1.   Attiecībā uz pabalstiem 1. panta 1. punkta h) apakšpunkta nozīmē attieksmē pret darba ņēmējiem, kuri ir Bijušās Dienvidslāvijas Maķedonijas Republikas valstspiederīgie un kuri ir likumīgi nodarbināti kādā dalībvalstī, un visiem viņu ģimenes locekļiem, kas likumīgi dzīvo kopā ar viņiem, nedrīkst būt nekāda veida diskriminācijas valstspiederības dēļ salīdzinājumā ar to dalībvalstu valstspiederīgajiem, kurās šie darba ņēmēji ir nodarbināti.
      2.   Attiecībā uz pabalstiem 1. panta 1. punkta h) apakšpunkta nozīmē attieksmē pret darba ņēmējiem, kuri ir kādas dalībvalsts valstspiederīgie un kuri ir likumīgi nodarbināti Bijušajā Dienvidslāvijas Maķedonijas Republikā, un visiem viņu ģimenes locekļiem, kas likumīgi dzīvo kopā ar viņiem, nedrīkst būt nekāda veida diskriminācijas valstspiederības dēļ salīdzinājumā ar Bijušās Dienvidslāvijas Maķedonijas Republikas valstspiederīgajiem.
      II   DAĻA

         ATTIECĪBAS STARP DALĪBVALSTĪM UN BIJUŠO DIENVIDSLĀVIJAS MAĶEDONIJAS REPUBLIKU

      4. pants
      Atteikšanās no noteikumiem par dzīvesvietu
      1.   Eksportējamus pabalstus 1. panta 1. punkta i) apakšpunkta nozīmē, kurus ir tiesīgas saņemt 2. panta a) un c) punktā minētās personas, nesamazina, nepārveido, neaptur, neatsauc un nekonfiscē tāda iemesla dēļ, ka pabalsta saņēmējs dzīvo:

                  i)

                  attiecībā uz kādas dalībvalsts tiesību aktos paredzētu pabalstu – Bijušās Dienvidslāvijas Maķedonijas Republikas teritorijā; vai

                  ii)

                  attiecībā uz Bijušās Dienvidslāvijas Maķedonijas Republikas tiesību aktos paredzētu pabalstu – kādas dalībvalsts teritorijā.

            2.   Darba ņēmēja ģimenes locekļi, kas minēti 2. panta b) punktā, ir tiesīgi saņemt eksportējamus pabalstus 1. panta 1. punkta i) apakšpunkta nozīmē tāpat kā tāda darba ņēmēja ģimenes locekļi, kas ir attiecīgās dalībvalsts valstspiederīgais, – ja šie ģimenes locekļi uzturas Bijušās Dienvidslāvijas Maķedonijas Republikas teritorijā.
      3.   Darba ņēmēja ģimenes locekļi, kas minēti 2. panta d) punktā, ir tiesīgi saņemt eksportējamus pabalstus 1. panta 1. punkta i) apakšpunkta nozīmē tāpat kā tāda darba ņēmēja ģimenes locekļi, kas ir Bijušās Dienvidslāvijas Maķedonijas Republikas valstspiederīgais, – ja šie ģimenes locekļi uzturas kādas dalībvalsts teritorijā.
      III   DAĻA

         DAŽĀDI NOTEIKUMI

      5. pants
      Sadarbība
      1.   Dalībvalstis un Bijusī Dienvidslāvijas Maķedonijas Republika cita citai sniedz visu informāciju par izmaiņām savos tiesību aktos, kas var ietekmēt šā lēmuma īstenošanu.
      2.   Pildot šo lēmumu, dalībvalstu un Bijušās Dienvidslāvijas Maķedonijas Republikas iestādes piedāvā cita citai savus pakalpojumus un rīkojas tā, it kā īstenotu pašas savus tiesību aktus. Minēto iestāžu sniegtā administratīvā palīdzība parasti ir bezmaksas. Tomēr dalībvalstu un Bijušās Dienvidslāvijas Maķedonijas Republikas kompetentās iestādes var vienoties par dažu izdevumu kompensēšanu.
      3.   Pildot šo lēmumu, dalībvalstu un Bijušās Dienvidslāvijas Maķedonijas Republikas iestādes var tieši sazināties cita ar citu un ar attiecīgajām personām vai šo personu pārstāvjiem.
      4.   Lai nodrošinātu šā lēmuma pareizu īstenošanu, iestādēm un personām, uz kurām attiecas šis lēmums, ir savstarpējs pienākums citai citu informēt un sadarboties.
      5.   Attiecīgajām personām iespējami drīz jāinformē kompetentās dalībvalsts vai Bijušās Dienvidslāvijas Maķedonijas Republikas iestādes, ja pēdējā no minētajām ir kompetentā valsts, un dzīvesvietas dalībvalsts vai Bijušās Dienvidslāvijas Maķedonijas Republikas iestādes, ja pēdējā no minētajām ir dzīvesvietas valsts, par visām tām pārmaiņām saistībā ar viņu pašu vai viņu ģimenes stāvokli, kas ietekmē šo personu tiesības uz pabalstiem saskaņā ar šo lēmumu.
      6.   Ja netiek ievērots 5. punktā minētais pienākums informēt, tad saskaņā ar valsts tiesību aktiem var piemērot samērīgus pasākumus. Tomēr šie pasākumi ir līdzvērtīgi tiem, ko saskaņā ar valsts tiesību aktiem piemēro līdzīgās situācijās, un ar tiem pabalsta pieprasītājam nepadara par neiespējamu vai pārmērīgi neapgrūtina praksē izmantot saskaņā ar šo lēmumu piešķirtās tiesības.
      7.   Dalībvalstis un Bijusī Dienvidslāvijas Maķedonijas Republika var paredzēt, ka valsts noteikumos, ko izmanto, lai pārbaudītu, vai pabalsta saņēmēji atbilst pabalsta saņemšanas tiesību nosacījumiem, tiek ņemts vērā fakts, ka pabalsta saņēmēji uzturas vai dzīvo ārpus tās valsts teritorijas, kurā atrodas debitoriestāde. Šādi noteikumi ir samērīgi, nediskriminējoši saistībā ar valstspiederību, un tie ir saskaņā ar šā lēmuma principiem. Šādus noteikumus paziņo Stabilizācijas un asociācijas padomei.
      6. pants
      Administratīvās pārbaudes un medicīniskā izmeklēšana
      1.   Šo pantu piemēro 2. pantā minētajām personām, kas saņem 1. panta 1. punkta i) apakšpunktā minētos eksportējamos pabalstus, kā arī iestādēm, kas ir atbildīgas par šā lēmuma īstenošanu.
      2.   Ja pabalstu saņēmējs vai pieprasītājs vai kāds viņa ģimenes loceklis uzturas vai dzīvo kādas dalībvalsts teritorijā, bet debitoriestāde atrodas Bijušajā Dienvidslāvijas Maķedonijas Republikā vai arī minētā persona uzturas vai dzīvo Bijušajā Dienvidslāvijas Maķedonijas Republikā, bet debitoriestāde atrodas kādā dalībvalstī, medicīnisko izmeklēšanu pēc minētās iestādes pieprasījuma veic pabalstu saņēmēja uzturēšanās vai dzīvesvietas iestāde saskaņā ar procedūrām, kas paredzētas tiesību aktos, kurus piemēro minētā iestāde.
      Debitoriestāde paziņo uzturēšanās vai dzīvesvietas iestādei par jebkurām īpašajām prasībām, kas vajadzības gadījumā jāievēro, un par aspektiem, attiecībā uz kuriem būtu jāveic medicīniskā izmeklēšana.
      Uzturēšanās vai dzīvesvietas iestāde nosūta ziņojumu debitoriestādei, kas lūdza veikt medicīnisko izmeklēšanu.
      Debitoriestāde patur tiesības pieprasīt pabalsta saņēmēja medicīnisko izmeklēšanu, ko veic tās izvēlēts ārsts, vai nu teritorijā, kurā pabalsta saņēmējs vai pieprasītājs uzturas vai dzīvo, vai valstī, kurā atrodas debitoriestāde. Tomēr pabalsta saņēmēju var aicināt atgriezties debitoriestādes valstī tikai tad, ja viņš var pārvietoties, nekaitējot savam veselības stāvoklim, un ja debitoriestāde sedz transporta un uzturēšanās izdevumus.
      3.   Ja pabalstu saņēmējs vai pieprasītājs vai viņa ģimenes locekļi uzturas vai dzīvo kādas dalībvalsts teritorijā, bet debitoriestāde atrodas Bijušajā Dienvidslāvijas Maķedonijas Republikā vai arī minētā persona uzturas vai dzīvo Bijušajā Dienvidslāvijas Maķedonijas Republikā, bet debitoriestāde atrodas kādā dalībvalstī, administratīvo pārbaudi pēc debitoriestādes pieprasījuma veic saņēmēja uzturēšanās vietas vai dzīvesvietas iestāde.
      Uzturēšanās vietas vai dzīvesvietas iestāde nosūta ziņojumu debitoriestādei, kas lūdza veikt administratīvo pārbaudi.
      Debitoriestāde patur tiesības pieprasīt pabalsta saņēmēja situācijas pārbaudi, ko veic tās izvēlēts speciālists. Tomēr pabalsta saņēmēju var aicināt atgriezties debitoriestādes valstī tikai tad, ja viņš var pārvietoties, nekaitējot savam veselības stāvoklim, un ja debitoriestāde sedz transporta un uzturēšanās izdevumus.
      4.   Viena vai vairākas dalībvalstis un Bijusī Dienvidslāvijas Maķedonijas Republika var vienoties par citiem administratīvajiem noteikumiem, ja tās par to informē Stabilizācijas un asociācijas padomi.
      5.   Atkāpjoties no šā lēmuma 5. panta 2. punktā minētā principa par savstarpēju bezmaksas administratīvo palīdzību, šā panta 2. un 3. punktā minēto pārbaužu faktiskās izmaksas atmaksā tai iestādei, kurai tās uzdeva veikt debitoriestāde, kas tās pieprasīja.
      7. pants
      Nolīguma 118. panta piemērošana
      Nolīguma 118. pantu piemēro gadījumā, ja viena no Pusēm uzskata, ka otra Puse nav izpildījusi 5. un 6. pantā noteiktos pienākumus.
      8. pants
      Speciāli noteikumi par Bijušās Dienvidslāvijas Maķedonijas Republikas tiesību aktu piemērošanu
      Stabilizācijas un asociācijas padome vajadzības gadījumā var II pielikumā izklāstīt speciālus noteikumus par Bijušās Dienvidslāvijas Maķedonijas Republikas tiesību aktu piemērošanu.
      9. pants
      Administratīvās procedūras spēkā esošos divpusējos nolīgumos
      Var turpināt piemērot administratīvās procedūras, kas ietvertas spēkā esošajos divpusējos nolīgumos starp kādu dalībvalsti un Bijušo Dienvidslāvijas Maķedonijas Republiku, ar noteikumu, ka šīs procedūras nelabvēlīgi neietekmē šajā lēmumā noteiktās attiecīgo personu tiesības un pienākumus.
      10. pants
      Nolīgumi, kuri papildina šā lēmuma īstenošanas procedūras
      Viena vai vairākas dalībvalstis un Bijusī Dienvidslāvijas Maķedonijas Republika var noslēgt nolīgumus, lai papildinātu šā lēmuma īstenošanas administratīvās procedūras, īpaši attiecībā uz viltojumu un kļūdu novēršanu un apkarošanu.
      IV   DAĻA

         PĀREJAS UN NOBEIGUMA NOTEIKUMI

      11. pants
      Pārejas noteikumi
      1.   Nekādas tiesības saskaņā ar šo lēmumu neiegūst par laikposmu, kas bijis pirms dienas, kad šis lēmums stājies spēkā.
      2.   Ievērojot 1. punktu, tiesības saskaņā ar šo lēmumu iegūst pat tad, ja tās ir saistītas ar apstākļiem, kas radušies pirms dienas, kad tas stājies spēkā.
      3.   Visus pabalstus, kas nav piešķirti vai ir pārtraukti attiecīgās personas valstspiederības vai dzīvesvietas dēļ, pēc attiecīgās personas pieprasījuma piešķir vai atjauno no dienas, kad stājies spēkā šis lēmums, ar noteikumu, ka tiesības, kuras iepriekš ir bijušas par pamatu pabalstu piešķiršanai, nav izmantotas, saņemot vienreizēju maksājumu.
      4.   Ja 3. punktā minēto pieprasījumu iesniedz divu gadu laikā no dienas, kad stājies spēkā šis lēmums, saskaņā ar šo lēmumu iegūtās tiesības ir spēkā, sākot ar dienu, kad stājies spēkā šis lēmums, un pret attiecīgajām personām nevar vērst nevienas dalībvalsts vai Bijušās Dienvidslāvijas Maķedonijas Republikas tiesību aktus par tiesību zaudēšanu vai noilgumu.
      5.   Ja 3. punktā minēto pieprasījumu iesniedz pēc tam, kad beidzies divu gadu termiņš no dienas, kad stājies spēkā šis lēmums, tiesības, kuras nav zaudētas vai kurām nav iestājies noilgums, ir spēkā no pieprasījuma iesniegšanas dienas, ievērojot jebkurus labvēlīgākus noteikumus saskaņā ar kādas dalībvalsts vai Bijušās Dienvidslāvijas Maķedonijas Republikas tiesību aktiem.
      12. pants
      Šā lēmuma pielikumi
      1.   Šā lēmuma pielikumi ir tā sastāvdaļa.
      2.   Pēc Bijušās Dienvidslāvijas Maķedonijas Republikas pieprasījuma pielikumus var grozīt ar Stabilizācijas un asociācijas padomes lēmumu.
      13. pants
      Stāšanās spēkā
      Šis lēmums stājas spēkā pirmā mēneša pirmajā dienā pēc tā publicēšanas Eiropas Savienības Oficiālajā Vēstnesī.

         …, …

               Stabilizācijas un asociācijas padomes vārdā –

               priekšsēdētājs

         (1)  OV L 84, 20.3.2004., 13. lpp.

         (2)  OV L 124, 20.5.2003., 1. lpp.

         (3)  OV L 166, 30.4.2004., 1. lpp.

         (4)  OV L 284, 30.10.2009., 1. lpp.

         I PIELIKUMS

            BIJUŠĀS DIENVIDSLĀVIJAS MAĶEDONIJAS REPUBLIKAS ĪPAŠO NO IEMAKSĀM NEATKARĪGO NAUDAS PABALSTU SARAKSTS

         …

         II PIELIKUMS

            SPECIĀLI NOTEIKUMI PAR BIJUŠĀS DIENVIDSLĀVIJAS MAĶEDONIJAS REPUBLIKAS TIESĪBU AKTU PIEMĒROŠANU

         …


title: 2011/586/ES: Eiropas Parlamenta Lēmums ( 2011. gada 10. maijs ) par Eiropas Jūras drošības aģentūras 2009. finanšu gada budžeta izpildes apstiprināšanu#Eiropas Parlamenta Rezolūcija ( 2011. gada 10. maijs ) ar konstatējumiem, kas ir neatņemama daļa no Lēmuma par Eiropas Jūras drošības aģentūras 2009. finanšu gada budžeta izpildes apstiprināšanu

text:
               27.9.2011

               LV

               Eiropas Savienības Oficiālais Vēstnesis

               L 250/181

         EIROPAS PARLAMENTA LĒMUMS
   (2011. gada 10. maijs)
   par Eiropas Jūras drošības aģentūras 2009. finanšu gada budžeta izpildes apstiprināšanu
   (2011/586/ES)
   EIROPAS PARLAMENTS,

               —

               ņemot vērā Eiropas Jūras drošības aģentūras 2009. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Jūras drošības aģentūras 2009. finanšu gada pārskatiem, ar Aģentūras atbildēm (1),

               —

               ņemot vērā Padomes 2011. gada 15. februāra ieteikumu (05892/2011 – C7-0052/2011),

               —

               ņemot vērā EK līguma 276. pantu un Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2002. gada 27. jūnija Regulu (EK) Nr. 1406/2002 par Eiropas Jūras drošības aģentūras izveidošanu (3) un jo īpaši tās 19. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Transporta un tūrisma komitejas atzinumu (A7-0132/2011),

               1.

               sniedz Eiropas Jūras drošības aģentūras izpilddirektoram apstiprinājumu par Aģentūras 2009. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Jūras drošības aģentūras izpilddirektoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Jerzy BUZEK

            Ģenerālsekretārs

         Klaus WELLE

      (1)  OV C 338, 14.12.2010., 52. lpp.

      (2)  OV L 248, 16.9.2002., 1. lpp.

      (3)  OV L 208, 5.8.2002., 1. lpp.

      (4)  OV L 357, 31.12.2002., 72. lpp.

      EIROPAS PARLAMENTA REZOLŪCIJA
      (2011. gada 10. maijs)
      ar konstatējumiem, kas ir neatņemama daļa no Lēmuma par Eiropas Jūras drošības aģentūras 2009. finanšu gada budžeta izpildes apstiprināšanu
      EIROPAS PARLAMENTS,

                  —

                  ņemot vērā Eiropas Jūras drošības aģentūras 2009. finanšu gada galīgos pārskatus,

                  —

                  ņemot vērā Revīzijas palātas ziņojumu par Eiropas Jūras drošības aģentūras 2009. finanšu gada pārskatiem, ar Aģentūras atbildēm (1),

                  —

                  ņemot vērā Padomes 2011. gada 15. februāra ieteikumu (05892/2011 – C7-0052/2011),

                  —

                  ņemot vērā EK līguma 276. pantu un Līguma par Eiropas Savienības darbību 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

                  —

                  ņemot vērā Eiropas Parlamenta un Padomes 2002. gada 27. jūnija Regulu (EK) Nr. 1406/2002 par Eiropas Jūras drošības aģentūras izveidošanu (3) un jo īpaši tās 19. pantu,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

                  —

                  ņemot vērā Reglamenta 77. pantu un VI pielikumu,

                  —

                  ņemot vērā Budžeta kontroles komitejas ziņojumu un Transporta un tūrisma komitejas atzinumu (A7-0132/2011),

                  A.

                  tā kā Revīzijas palāta ir norādījusi, ka tā ir guvusi pamatotu pārliecību par to, ka gada pārskati par 2009. finanšu gadu ir ticami un ka pakārtotie darījumi ir likumīgi un pareizi;

                  B.

                  tā kā 2010. gada 5. maijā Parlaments sniedza Eiropas Jūras drošības aģentūras izpilddirektoram apstiprinājumu par Aģentūras 2008. finanšu gada budžeta izpildi (5) un lēmumam par budžeta izpildes apstiprināšanu pievienotajā rezolūcijā cita starpā:

                              —

                              konstatēja, ka Aģentūrai neizdevās sagatavot daudzgadu darba programmu un ka tās darba programma nebija saskaņota ar tās budžeta saistībām,

                              —

                              norādīja, ka tāpat kā 2006. un 2007. gadā Revīzijas palāta atkal ir atklājusi – juridisko saistību uzņemšanās ir notikusi pirms attiecīgo budžeta saistību uzņemšanās,

                              —

                              pauda bažas, ka Revīzijas palāta atkal ir konstatējusi daudzus budžeta pārvietojumus 2008. gadā (2008. gadā – 52 un 2007. gadā – 32);

                  C.

                  tā kā Aģentūras budžets 2009. gadā bija EUR 48 000 000, kas ir par 3,8 % mazāk nekā 2008. finanšu gadā,

                  1.

                  atzinīgi vērtē to, ka Revīzijas palāta uzskata Aģentūras 2009. gada pārskatus par ticamiem un tiem pakārtotos darījumus kopumā par likumīgiem un pareiziem;

                  2.

                  norāda, ka Aģentūra no Savienības 2009. gada budžeta saņēma EUR 44 335 000 saistību apropriācijās un EUR 48 300 000 maksājumu apropriācijās;

         Darbības rādītāji

                  3.

                  pauž atzinību Aģentūrai par pieciem gadiem paredzētās daudzgadu darba programmas pieņemšanu 2010. gada martā;

                  4.

                  aicina Aģentūru arī apsvērt iespēju katras pamatdarbības programmas izstrādē iekļaut Ganta diagrammu, lai precīzi norādītu laiku, ko katrs darbinieks pavadījis, strādājot pie konkrēta projekta, un veicinātu uz rezultātu gūšanu vērstas pieejas īstenošanu; tādēļ aicina Aģentūru informēt budžeta izpildes apstiprinātājiestādi par šajā sakarībā veiktajiem pasākumiem;

                  5.

                  vēlreiz aicina Aģentūru tabulā, kas pievienojama nākamajam Revīzijas palātas ziņojumam, salīdzināt veikumu tajā finanšu gadā, attiecībā uz kuru ir jāapstiprina budžeta izpilde, ar veikumu iepriekšējā finanšu gadā, lai budžeta izpildes apstiprinātājiestāde varētu labāk novērtēt Aģentūras darbību no gada gadā;

         Budžeta pārvietojumi

                  6.

                  pauž bažas, ka Revīzijas palāta atkal ir konstatējusi daudzus budžeta pārvietojumus 2009. gadā (2009. gadā – 49, 2008. gadā – 52 un 2007. gadā – 32); tādēļ mudina Aģentūru uzlabot plānošanu un uzraudzību, lai samazinātu budžeta pārvietojumu skaitu;

         Saistības posteriori

                  7.

                  aicina Aģentūru vēl vairāk samazināt saistību posteriori skaitu (t. i., gadījumus, kad juridisku saistību uzņemšanās notikusi pirms attiecīgo budžeta saistību uzņemšanās); atgādina Aģentūrai, ka kopš 2006. gada Revīzijas palāta ir ziņojusi par Finanšu regulas 62. panta 1. punkta pārkāpumiem; tomēr atzinīgi vērtē Aģentūras centienus uzlabot situāciju, rīkojot ad hoc apmācību, lai izvairītos no saistību uzņemšanās posteriori;

         Iepirkuma procedūra

                  8.

                  mudina Aģentūru pareizi piemērot iepirkuma procedūras; ar gandarījumu norāda, ka 2009. gada pārskatā Aģentūra budžeta lēmējinstitūcijas informēšanas nolūkā ir iekļāvusi īpašu pielikumu par pārrunu procedūrām;

         Cilvēkresursi

                  9.

                  norāda uz trūkumiem darbinieku atlases procedūrās, kuri mazina šo procedūru pārredzamību; tādēļ mudina Aģentūru novērst pašreizējos trūkumus, proti, rakstisko pārbaudījumu anonimitātes neievērošanu, iepriekš noteiktu kritēriju neievērošanu un kritēriju nekonsekventu piemērošanu kandidātu galīgā saraksta izveidē;

         Iekšējā revīzija

                  10.

                  atgādina, ka Aģentūras izpilddirektoram saskaņā ar viņa pienākumu atskaitīties budžeta izpildes apstiprinātājiestādei, iesniedzot Iekšējās revīzijas dienesta (IRD) ziņojuma kopsavilkumu, ir jāpublisko visi iekšējā revidenta veikto iekšējo revīziju ieteikumi;

                  11.

                  pieņem zināšanai, ka IRD veica revīziju par kuģu flotes pārvaldību piesārņojuma atklāšanas un novēršanas jomā, lai novērtētu iekšējās kontroles sistēmu atbilstību un efektivitāti naftas piesārņojuma atklāšanas un novēršanas jomā; aicina Aģentūru nekavējoties īstenot IRD ieteikumus, kas klasificēti kā “ļoti svarīgi”; īpaši uzsver to, ka jāveic šādi pasākumi:

                              —

                              jānodrošina stratēģiskā plānošana, un jāveic ar Aģentūru saistīto ieinteresēto personu darbības uzraudzība, sniedzot pārskatu par vēl nenovērstajiem naftas piesārņojuma riskiem,

                              —

                              jāievēro administratīvās procedūras,

                              —

                              jāanalizē iekārtu pārvaldības iespējamie varianti, un jānovērtē to finansiālā un darbības ietekme,

                              —

                              jādokumentē lēmumi par kuģu izmantošanu;

                  12.

                  pieņem zināšanai arī to, ka IRD veica revīziju par rīcības plāna īstenošanas pēcpārbaudi; norāda, ka tie IRD ieteikumi, kuri Aģentūrai vēl jāīsteno, ietver šādus pasākumus: iekšējs riska novērtējums, pašreiz piemēroto iekšējo procedūru saraksts, atlikušo procedūru izstrādes un īstenošanas ceļvedis, izņēmuma procedūru uzskaitījums un iekšējās kontroles sistēmas pārbaude;

                  13.

                  atzinīgi vērtē Aģentūras iniciatīvu, 2008. gadā izveidojot iekšējās revīzijas funkciju (Iekšējās revīzijas struktūru (IRS)), kuras uzdevums ir atbalstīt un konsultēt Aģentūras izpilddirektoru un vadību iekšējās kontroles, riska novērtēšanas un iekšējās revīzijas jautājumos; norāda, ka Aģentūra IRS nenodarbina pilnībā, bet kopīgi ar Kopienas Zivsaimniecības kontroles aģentūru (KZKA); šajā sakarībā pieņem zināšanai, ka 2008. gada 17. jūnijā ar KZKA tika parakstīts nolīgums par pakalpojumu kvalitāti; uzskata šo dienesta kopīgu izmantošanu par paraugpraksi, kas jāveicina arī citās aģentūrās;

                  14.

                  norāda, ka lēmumam par budžeta izpildes apstiprināšanu ir pievienoti arī horizontāla rakstura konstatējumi, kas iekļauti 2011. gada 10. maija rezolūcijā (6) par aģentūru darbību, finanšu pārvaldību un kontroli.

         (1)  OV C 338, 14.12.2010., 52. lpp.

         (2)  OV L 248, 16.9.2002., 1. lpp.

         (3)  OV L 208, 5.8.2002., 1. lpp.

         (4)  OV L 357, 31.12.2002., 72. lpp.

         (5)  OV L 252, 25.9.2010., 169. lpp.

         (6)  Pieņemtie teksti, P7_TA(2011)0163 (skatīt šā Oficiālā Vēstneša 269. lpp.).


title: Komisijas Lēmums ( 2011. gada 4. maijs ), par Eiropas ITS konsultatīvās grupas izveidi

text:
               5.5.2011

               LV

               Eiropas Savienības Oficiālais Vēstnesis

               C 135/3

         KOMISIJAS LĒMUMS
   (2011. gada 4. maijs),
   par Eiropas ITS konsultatīvās grupas izveidi
   2011/C 135/03
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2010. gada 7. jūlija Direktīvu 2010/40/ES par pamatu inteliģento transporta sistēmu ieviešanai autotransporta jomā un saskarnēm ar citiem transporta veidiem (1) un jo īpaši tās 16. pantu,
   tā kā:

               (1)

               Direktīvas 2010/40/ES 16. pantā paredzēts, ka Komisijai jāizveido Eiropas ITS konsultatīvā grupa, kura konsultē Komisiju par komerciāliem un tehniskiem aspektiem, kas saistīti ar ITS ieviešanu un lietošanu Savienībā.

               (2)

               Tāpēc ir jāizveido ekspertu grupa intelektisko [inteliģento] transporta sistēmu jomā un ir jānosaka tās uzdevumi un struktūra.

               (3)

               Eiropas ITS konsultatīvajai grupai jākonsultē Komisija par komerciāliem un tehniskiem aspektiem, kas saistīti ar ITS ieviešanu un lietošanu Savienībā.

               (4)

               Eiropas ITS konsultatīvajā grupā jāiekļauj augsta līmeņa pārstāvji no attiecīgajiem ITS pakalpojumu sniedzējiem, lietotāju apvienībām, transporta un iekārtu operatoriem, ražošanas nozares, sociālajiem partneriem, profesionālām apvienībām, vietējām iestādēm un citiem attiecīgajiem forumiem.

               (5)

               Ir jāparedz noteikumi par to, kā Eiropas ITS konsultatīvās grupas locekļi drīkst izpaust informāciju.

               (6)

               Personas dati jāapstrādā saskaņā ar Eiropas Parlamenta un Padomes 2000. gada 18. decembra Regulu (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (2).

               (7)

               Ir lietderīgi noteikt šā lēmuma piemērošanas termiņu. Komisija savlaicīgi apsvērs piemērošanas laika pagarināšanas lietderību,

         IR NOLĒMUSI ŠĀDI.
   1. pants
   Darbības joma
   Ar šo izveido ekspertu grupu intelektisko transporta sistēmu jomā, turpmāk “Eiropas ITS konsultatīvā grupa”.
   2. pants
   Uzdevumi
   Eiropas ITS konsultatīvās grupas uzdevumi ir:

               a)

               palīdzēt Komisijai sagatavot specifikācijas, ko saskaņā ar ITS direktīvu pieņems kā deleģētos aktus, proti, sniegt atzinumu par attiecīgajiem tehniskajiem un komerciālajiem aspektiem;

               b)

               uzraudzīt politikas attīstību ITS jomā un sniegt Komisijai konsultācijas un ieteikumus visos citos jautājumos (kas netieši saistīti ar specifikācijām) saistībā ar ITS ieviešanu un lietošanu Savienībā.

               c)

               veicināt pieredzes un labas prakses apmaiņu saistībā ar ITS ieviešanu un funkcionēšanu.

         3. pants
   Apspriešanās
   Komisija var apspriesties ar Eiropas ITS konsultatīvo grupu par visiem jautājumiem, kas saistīti ar ITS ieviešanu un lietošanu Savienībā, vienlaikus mudinot dalībniekus ierosināt papildu tēmas diskusijām.
   4. pants
   Locekļi un to iecelšana
   1.   Eiropas ITS konsultatīvās grupas sastāvā ir 25 locekļi.
   2.   Grupas locekļi ir

               —

               privātpersonas, kas pārstāv kādas konkrētas politikas jomas ieinteresēto pušu kopējās intereses; šīs personas nepārstāv kādu atsevišķu ieinteresēto personu;
               vai

               —

               organizācijas (plašā šā vārda nozīmē), piemēram, uzņēmumi, apvienības, NVO, arodbiedrības, augstskolas, zinātniskie institūti, Savienības aģentūras un struktūras un starptautiskās organizācijas.

         3.   Dalībniekus ieceļ Transporta un mobilitātes ĢD ģenerāldirektors no to speciālistu vai organizāciju loka, kas pārstāv Direktīvas 2010/40/ES 16. pantā uzskaitītās ieinteresētās personas un kas ir kompetenti 2. un 3. pantā minētajās jomās, un kas ir atsaukušies uz uzaicinājumu iesniegt pieteikumus.
   4.   Locekļus ieceļ uz trim gadiem. Locekļi pilda pienākumus līdz pilnvaru beigām. Locekļu pilnvaru laiku var atjaunot.
   5.   Komisija vai tās dienesti sagatavo piemērotu kandidātu rezerves sarakstu, ko var izmantot, lai ieceltu piemērotus aizstājējus. Komisija vai tās dienesti kandidātu vārdus iekļauj sarakstā tikai ar kandidātu piekrišanu.
   6.   To locekļu vietā, kuri vairs nespēj pilnvērtīgi darboties Eiropas ITS konsultatīvajā grupā, atkāpjas no amata vai neatbilst nosacījumiem šā panta 3. punktā vai Līguma par Eiropas Savienības darbību 339. pantā, uz atlikušo pilnvaru laiku var iecelt citus locekļus.
   7.   Locekļu vārdus un uzvārdus publicē Komisijas ekspertu grupu un citu līdzīgu struktūru reģistrā (turpmāk “reģistrs”) (3).
   8.   Personas datus iegūst, apstrādā un publicē saskaņā ar Regulu (EK) Nr. 45/2001.
   5. pants
   Darbība
   1.   Eiropas ITS konsultatīvās grupas darbu vada Komisijas pārstāvis.
   2.   Vienojoties ar Komisijas dienestiem, Eiropas ITS konsultatīvā grupa var izveidot apakšgrupas īpašu jautājumu izskatīšanai atbilstoši Eiropas ITS konsultatīvās grupas izstrādātajam darba uzdevumam. Šādas apakšgrupas izformē, tiklīdz to uzdevums ir izpildīts.
   3.   Komisijas pārstāvis var ad hoc lūgt piedalīties grupas vai apakšgrupas darbā pieaicinātus ekspertus, kuri ir kompetenti kādā konkrētā darba kārtības jautājumā. Turklāt Komisijas pārstāvis var piešķirt novērotāja statusu privātpersonām un organizācijām.
   4.   Uz ekspertu grupu locekļiem un to pārstāvjiem, kā arī pieaicinātajiem ekspertiem un novērotājiem attiecas dienesta noslēpuma neizpaušanas saistības, kas paredzētas Līgumos un to īstenošanas noteikumos, kā arī Komisijas drošības noteikumos, kas attiecas uz ES klasificētās informācijas aizsardzību un noteikti Komisijas Lēmuma 2001/844/EK, EOTK, Euratom pielikumā (4). Ja šīs saistības netiek ievērotas, Komisija var veikt visus nepieciešamos pasākumus.
   5.   Ekspertu grupu un apakšgrupu sanāksmes notiek Komisijas telpās. Sekretariāta pakalpojumus nodrošina Komisija. Eiropas ITS konsultatīvās grupas un tās apakšgrupu sanāksmēs var piedalīties citi ieinteresēti Komisijas ierēdņi.
   6.   Eiropas ITS konsultatīvā grupa pieņem reglamentu, pamatojoties uz ekspertu grupu standarta reglamentu.
   7.   Komisija publicē attiecīgo informāciju par Eiropas ITS konsultatīvās grupas darbībām, iekļaujot to reģistrā vai izmantojot saiti no reģistra uz īpaši šim nolūkam paredzētu tīmekļa vietni.
   6. pants
   Sanāksmju izdevumi
   1.   Eiropas ITS konsultatīvās grupas darbā iesaistītas personas nesaņem atlīdzību par sniegtajiem pakalpojumiem.
   2.   Ar grupas darbu saistītos ceļa izdevumus un uzturēšanās izdevumus Eiropas ITS konsultatīvās grupas darbā iesaistītajām personām Komisija atlīdzina saskaņā ar Komisijā spēkā esošajiem noteikumiem.
   3.   Šos izdevumus atlīdzina no pieejamajām apropriācijām, kuras piešķir saskaņā ar ikgadējo resursu sadalījuma procedūru.
   7. pants
   Piemērojamība
   Šis lēmums ir spēkā līdz 2017. gada 27. augustam.

      Briselē, 2011. gada 4. maijā

            Komisijas vārdā –

            priekšsēdētājs

         José Manuel BARROSO

      (1)  OV L 207, 6.8.2010., 1. lpp.

      (2)  OV L 8, 12.1.2001., 1. lpp.

      (3)  Locekļi, kuri nevēlas publiskot savu vārdu un uzvārdu, var lūgt atkāpties no šā noteikuma. Lūgumu nepubliskot ekspertu grupas locekļu vārdu un uzvārdu uzskata par pamatotu, ja publicēšana varētu apdraudēt viņu drošību vai integritāti vai nevajadzīgi ietekmēt privāto dzīvi.

      (4)  Komisijas Lēmuma 2001/844/EK, EOTK, Euratom 2001. gada 29. novembra, ar ko groza tās iekšējo reglamentu (OV L 317, 3.12.2001., 1. lpp.).


title: Padomes Lēmums (2017. gada 23. janvāris), ar ko ieceļ Eiropas Darba drošības un veselības aizsardzības aģentūras valdes locekli un locekļa aizstājēju no Slovākijas un Apvienotās Karalistes

text:
               27.1.2017

               LV

               Eiropas Savienības Oficiālais Vēstnesis

               C 27/4

         PADOMES LĒMUMS
   (2017. gada 23. janvāris),
   ar ko ieceļ Eiropas Darba drošības un veselības aizsardzības aģentūras valdes locekli un locekļa aizstājēju no Slovākijas un Apvienotās Karalistes
   (2017/C 27/04)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (EK) Nr. 2062/94 (1994. gada 18. jūlijs), ar ko izveido Eiropas Aģentūru drošībai un veselības aizsardzībai darbā (1), un jo īpaši tās 8. pantu,
   ņemot vērā kandidatūru sarakstus, ko Padomei iesniegušas dalībvalstu valdības un darba ņēmēju organizācijas un darba devēju organizācijas,
   ņemot vērā Darba drošības un veselības aizsardzības padomdevējas komitejas locekļu un locekļu aizstājēju sarakstus,
   tā kā:

               (1)

               Padome ar 2016. gada 17. oktobra lēmumu (2) ir iecēlusi Eiropas Darba drošības un veselības aizsardzības aģentūras valdes locekļus un locekļu aizstājējus uz laiku no 2016. gada 8. novembra līdz 2019. gada 7. novembrim.

               (2)

               Slovākijas valdība ir izvirzījusi vienu kandidātu brīvajai amata vietai,

               (3)

               Darba devēju organizācija BUSINESSEUROPE ir izvirzījusi vienu kandidātu brīvajai amata vietai,

         IR PIEŅĒMUSI ŠO LĒMUMU.
   1. pants
   Par Eiropas Darba drošības un veselības aizsardzības aģentūras valdes locekli un locekļa aizstājēju uz laikposmu līdz 2019. gada 7. novembrim tiek ieceltas turpmāk norādītās personas.
   I.   VALDĪBAS PĀRSTĀVJI

               Valsts

               Loceklis

               Locekļa aizstājējs

               Slovākija

                  Lucia SABOVÁ DANKOVÁ kundze

   II.   DARBA DEVĒJU ORGANIZĀCIJU PĀRSTĀVJI

               Valsts

               Loceklis

               Locekļa aizstājējs

               Apvienotā Karaliste

                  Terry WOOLMER kungs

         2. pants
   Vēl neizvirzītos locekļus un locekļu aizstājējus Padome iecels vēlāk.
   3. pants
   Šis lēmums stājas spēkā tā pieņemšanas dienā.

      Briselē, 2017. gada 23. janvārī

            Padomes vārdā –

            priekšsēdētājs

         R. GALDES

      (1)  OV L 216, 20.8.1994., 1. lpp.

      (2)  Padomes Lēmums (2016. gada 17. oktobris), ar ko ieceļ Eiropas Darba drošības un veselības aizsardzības aģentūras valdes locekļus un locekļu aizstājējus (OV C 386, 20.10.2016., 3. lpp.).


title: 2012/552/ES, Euratom: Eiropas Parlamenta Lēmums ( 2012. gada 10. maijs ) par Eiropas Transporta tīkla izpildaģentūras 2010. finanšu gada budžeta izpildes apstiprināšanu

text:
               17.10.2012

               LV

               Eiropas Savienības Oficiālais Vēstnesis

               L 286/96

         EIROPAS PARLAMENTA LĒMUMS
   (2012. gada 10. maijs)
   par Eiropas Transporta tīkla izpildaģentūras 2010. finanšu gada budžeta izpildes apstiprināšanu
   (2012/552/ES, Euratom)
   EIROPAS PARLAMENTS,

               —

               ņemot vērā Eiropas Savienības 2010. finanšu gada vispārējo budžetu (1),

               —

               ņemot vērā Eiropas Savienības gada pārskatus par 2010. finanšu gadu (COM(2011) 473 – C7-0256/2011) (2),

               —

               ņemot vērā Eiropas Transporta tīkla izpildaģentūras 2010. finanšu gada pārskatus,

               —

               ņemot vērā Komisijas ziņojumu par paveikto darbu attiecībā uz 2009. finanšu gada budžeta izpildes apstiprinājumu (COM(2011) 736) un Komisijas dienestu darba dokumentus (SEC(2011) 1350 un SEC(2011) 1351), kas pievienoti šim ziņojumam,

               —

               ņemot vērā Komisijas gada ziņojumu budžeta izpildes apstiprinātājiestādei par 2010. gadā veiktajām iekšējām revīzijām (COM(2011) 643) un Komisijas dienestu darba dokumentu (SEC(2011) 1189), kurš pievienots šim ziņojumam,

               —

               ņemot vērā Revīzijas palātas ziņojumu par Eiropas Transporta tīkla izpildaģentūras 2010. finanšu gada pārskatiem, ar Aģentūras atbildēm (3),

               —

               ņemot vērā deklarāciju par pārskatu ticamību, kā arī par pakārtoto darījumu likumību un pareizību (4), kuru Revīzijas palāta sniegusi par 2010. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Padomes 2012. gada 21. februāra ieteikumu par 2010. finanšu gada budžeta izpildes apstiprinājumu, ko sniedz izpildaģentūrām (06084/2012 – C7-0052/2012), un norādot, ka Apvienotā Karaliste, Nīderlande un Zviedrija pirmoreiz atteikušās ieteikt sniegt budžeta izpildes apstiprinājumu,

               —

               ņemot vērā Līguma par Eiropas Savienības darbību 317., 318. un 319. pantu, kā arī Euratom līguma 106.a pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 55., 145., 146. un 147. pantu,

               —

               ņemot vērā Padomes 2002. gada 19. decembra Regulu (EK) Nr. 58/2003, ar ko nosaka statūtus izpildaģentūrām, kurām uztic konkrētus Kopienas programmu pārvaldības uzdevumus (6), un jo īpaši tās 14. panta 3. punktu,

               —

               ņemot vērā Komisijas 2004. gada 21. septembra Regulu (EK) Nr. 1653/2004 par finanšu tipa regulu izpildu aģentūrām, piemērojot Padomes Regulu (EK) Nr. 58/2003 par atsevišķu uzdevumu izpildu aģentūru statūtiem attiecībā uz Kopienas programmu pārvaldi (7), un jo īpaši tās 66. panta pirmo un otro daļu,

               —

               ņemot vērā Komisijas 2006. gada 26. oktobra Lēmumu 2007/60/EK, ar ko nodibina Eiropas Transporta tīkla izpildaģentūru saskaņā ar Padomes Regulu (EK) Nr. 58/2003 (8),

               —

               ņemot vērā Reglamenta 76. pantu un VI pielikumu,

               —

               ņemot vērā Budžeta kontroles komitejas ziņojumu un pārējo iesaistīto komiteju atzinumus (A7-0098/2012),

               A.

               tā kā saskaņā ar Līguma par Eiropas Savienību 17. panta 1. punktu Komisija uzņemas atbildību par budžeta izpildi un programmu pārvaldību un šos pienākumus saskaņā ar Līguma par Eiropas Savienības darbību 317. pantu veic sadarbībā ar dalībvalstīm un ievērojot pareizas finanšu pārvaldības principu,

               1.

               sniedz Eiropas Transporta tīkla izpildaģentūras direktoram apstiprinājumu par Aģentūras 2010. finanšu gada budžeta izpildi;

               2.

               izklāsta savus konstatējumus rezolūcijā, kas ir neatņemama daļa no lēmumiem par Eiropas Savienības 2010. finanšu gada vispārējā budžeta izpildes apstiprināšanu, III iedaļa – Komisija un izpildaģentūras;

               3.

               uzdod priekšsēdētājam šo lēmumu, lēmumu par Eiropas Savienības 2010. finanšu gada vispārējā budžeta izpildes apstiprināšanu, III iedaļa – Komisija, un rezolūciju, kas ir neatņemama šo lēmumu daļa, nosūtīt Eiropas Transporta tīkla izpildaģentūras direktoram, Padomei, Komisijai, Eiropas Savienības Tiesai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV L 64, 12.3.2010.

      (2)  OV C 332, 14.11.2011., 1. lpp.

      (3)  OV C 366, 15.12.2011., 75. lpp.

      (4)  OV C 332, 14.11.2011., 134. lpp.

      (5)  OV L 248, 16.9.2002., 1. lpp.

      (6)  OV L 11, 16.1.2003., 1. lpp.

      (7)  OV L 297, 22.9.2004., 6. lpp.

      (8)  OV L 32, 6.2.2007., 88. lpp.


title: 2006/996/EK: Ar kopēju vienošanos starp dalībvalstu valdību pārstāvjiem pieņemts lēmums ( 2006. gada 11. decembris ) par Eiropas Dzimumu līdztiesības institūta atrašanās vietu

text:
               30.12.2006

               LV

               Eiropas Savienības Oficiālais Vēstnesis

               L 403/61

         Ar kopēju vienošanos starp dalībvalstu valdību pārstāvjiem pieņemts lēmums
   (2006. gada 11. decembris)
   par Eiropas Dzimumu līdztiesības institūta atrašanās vietu
   (2006/996/EK)
   DALĪBVALSTU VALDĪBU PĀRSTĀVJI,
   ņemot vērā Eiropas Kopienas dibināšanas līguma 289. pantu,
   tā kā:

               (1)

               Pamatojoties uz Komisijas 2005. gada 10. martā iesniegto priekšlikumu, kas grozīts ar Komisijas 2006. gada 8. maija priekšlikumu, ir paredzēta Eiropas Dzimumu līdztiesības institūta izveide.

               (2)

               Būtu jānosaka šā institūta atrašanās vieta,

         IR PIEŅĒMUŠI ŠO LĒMUMU.
   1. pants
   Eiropas Dzimumu līdztiesības institūta atrašanās vieta ir Viļņa.
   2. pants
   Šis lēmums, ko publicē Eiropas Savienības Oficiālajā Vēstnesī, stājas spēkā dienā, kad stājas spēkā Eiropas Parlamenta un Padomes Regula par Eiropas Dzimumu līdztiesības institūta izveidi.

      Briselē, 2006. gada 11. decembrī

            Priekšsēdētājs

         E. TUOMIOJA